จะพาไปลอง อาหารญี่ปุ่น ในสไตล์แบบ Fusion เก๋ ๆ กัน
กับร้าน " Yujo Sushi Bar & Bistro " 

บรรยากาศภายในร้าน ชิล ๆ สไตล์ Bar & Bistro
เหมาะนั่ง กิน ดื่ม เพลิน ๆ คุยกัน 

ทีเด็ดอย่างนึงของที่นี่ คือ ค็อกเทล ครับ
มีให้เลือกค่อนข้างหลากหลาย
ทั้ง แบบ คลาสสิค ทั่วไป ราคาเริ่มที่ 100 กว่า ๆ เท่านั้นฮะ

รวมถึงมีเมนูค็อกเทลใหม่ ๆ ที่ทางร้านคิดขึ้นเองด้วย เช่นแก้วนี้
Around The World เป็น Cocktail ที่มีส่วนผสมของเหล้าถึง 4 ตัวด้วยกัน
ลองชิมดูแล้ว เหมือนจะไม่แรง เพราะรสออก เปรี้ยว ๆ หวาน ๆ
แต่ถ้าดื่มเร็ว ๆ มีร่วงเหมือนกันฮะ 555


จานแรกนี้ เป็น Kampai Roll ราคา 300.-
เป็นโรลที่ม้วนด้วยปลา Tuna
ด้านบนมีซอส รสออกหวาน ๆ ราดมาด้วยนิดหน่อย ช่วยเสริมรส
ด้านใน มีครีมชีสด้วย มัน ๆ ดี


สำหรับคนรัก Salmon ต้องเมนูนี้เลยฮะ
Atlantic Salmon Roll จานนี้ 370.-

เป็น Atlantic Salmon สด ๆ นำเข้าจาก นอร์เวย์
เอามาเบิร์นที่ผิวเล็กน้อย ให้พอ หอม ๆ ด้านบนท็อปด้วยไข่แซลมอนอีกที
อร่อยดีครับ เนื้อปลานุ่ม มัน


มาที่เมนูเส้น ๆ อย่าง สปาเก็ตตี้กันบ้าง
จานนี้เป็น Spaghetti Lobster ราคา 550.-
เชฟจะผัดมาแบบสไตล์ ไทย ๆ คับ ออกเผ็ดนิดนึง เนื้อล็อบสเตอร์สด เด้ง ๆ ดี


เมนูต่อมา เป็น Red Curry Salmon Roll
เป็นโรลแซลมอน ที่ราดมาด้วยซอสแกงเผ็ด จานนี้ 420.-
ตัวซอส จะไม่ หวาน หรือ เค็ม โดด ออกกลมกล่อม
แต่เน้นไปที่กลิ่นหอม ๆ ของพริกแกงมากกว่าฮะ
ทานกับแซลมอน ก็เข้ากันใช้ได้เลย


มาลองเมนูซาซิมิกันบ้าง จานนี้จะเป็นแบบ รวม ๆ มาครับ
มีทั้ง แซลมอน , ฮามาจิ , โอโทโร่ , ชูโทโร่ , หอยเชลล์ , ปูอัด , ไข่หวาน

โอโทโร่ นุ่ม มัน แทบไม่ต้องเคี้ยว และไม่ต้องจิ้มอะไรเพิ่มเลยฮะ
เพราะเค้ามีวาซาบิดอง มาช่วยเสริมรสอยู่แล้ว


มาต่อกันด้วย เมนู Roll ที่เป็นจานแนะนำกันเลยฮะ กับ Lobster Roll
เป็นโรลที่ม้วนด้วยเนื้อกุ้ง Lobster โดยจานนี้ จะใช้กุ้งทั้งตัว
และ ส่วนที่ยังเหลือจากไส้โรล
เชฟก็จะวางมาให้ตรงกลาง พร้อมราดซอสมาพร้อม จานนี้ 1800.-


ของหวานซักหน่อย เป็นบราวนี่กับไอศครีม
เนื้อบราวนี่ หนึบ ๆ เข้มข้น ทานคู่กับไอศครีม วนิลา , ชาเขียว และ เฮเซลนัท
ผมชอบเฮเซลนัทมากสุดเลย รส มัน ๆ หวานกำลังดี


เป็นอีกร้านอาหารญี่ปุ่นสไตล์ฟิวชั่น
ถ้าคุณชอบเมนูพวก Roll นี่ น่าจะถูกใจ
อร่อยหลายอย่าง
แต่พวกเมนูเบสิค อย่าง ซูชิ , ซาซิมิ ทั่วไปเค้าก็มีด้วยนะ
แถมเครื่องดื่ม หลากหลายดี จะมานั่งชิล จิบเครื่องดื่มเย็น ๆ คุยกันก็โอเลย